אן האת'וויי

אן ז'קלין האת'וויי (באנגלית: Anne Jacqueline Hathaway; נולדה ב-12 בנובמבר 1982) היא שחקנית קולנוע אמריקאית, זוכת פרס אוסקר, פרס גלובוס הזהב ופרס גילדת שחקני המסך לשנת 2012 עבור תפקידה בסרט "עלובי החיים". האת'וויי הייתה גם מועמדת לפרס אוסקר לשחקנית הטובה ביותר לשנת 2008 על משחקה בסרט "רייצ'ל מתחתנת". בשנת 2010 זכתה בפרס אמי לדיבוב הטוב ביותר על תפקידה כנסיכה פנלופי בסדרה "משפחת סימפסון". האת'וויי נולדה בברוקלין, ניו יורק למשפחה קתולית. אביה עורך דין ואימה שחקנית. היא גדלה בניו ג'רזי ולמדה בתיכון במגמת תיאטרון, וכן מספר שנים בבית-ספר לאמנויות משחק. יש לה אח גדול ואח צעיר ממנה. בגיל 15, לאחר שגילתה שאחיה הגדול הוא הומוסקסואל, הרגישה שאינה יכולה להשתייך לדת שאינה מקבלת את הנטיות המיניות של אחיה, ומאז הגדירה עצמה כנוצרית ללא שיוך ספציפי. האת'וויי, זמרת סופרן, הופיעה פעמיים בשנת 1998 בקונצרטים גדולים, אחד מהם בקרנגי הול. שלושה ימים לאחר ההופעה בקרנגי הול היא לוהקה לסדרה "Get Real". לאחר עונה אחת ירדה הסדרה. תפקידה הראשון בקולנוע היה בסרט "The Other Side of Heaven" שיצא בשנת 2001. לפני שהשתתפה בסרט, נבחנה האת'וויי והתקבלה לתפקיד הראשי בסרט "יומני הנסיכה", אשר בעקבותיו זכתה לפרסום והכרה. לאחר שלוש שנים השתתפה בסרט ההמשך "יומני הנסיכה 2: אירוסין מלכותיים" ובסרט המשפחה המוזיקלי "הקסם של אלה". לאחר מכן קיבלה תפקידים רציניים יותר שכללו גם עירום, בהם בסרט "הר ברוקבק", בסרט "משחקי גנגסטה" ובסרט "על אהבה וסמים אחרים". בשנת 2005 השתתפה בסרט האנימציה "כיפה אדומה: הסיפור האמיתי" שבו דיבבה את הדמות הראשית. בשנת 2006 כיכבה בקומדיה "השטן לובשת פראדה". באותה שנה השתתפה בסרט "להיות ג'יין". בשנת 2009 שיחקה בסרט "מלחמת הכלות", שלא זכה להצלחה רבה. בשנת 2010 שיחקה האת'וויי בסרטים "אליס בארץ הפלאות" (את המלכה הלבנה) ו"יום האהבה", והופיעה כשחקנית אורחת בתור עצמה בסרט "PoliWood". בהמשך אותה שנה יצא לאקרנים סרט ביוגרפי על חייה של השחקנית והזמרת ג'ודי גרלנד, בו כיכבה האת'וויי בגילום דמותה של גרלנד. בפברואר 2011 הנחתה את טקס פרסי אוסקר יחד עם השחקן ג'יימס פרנקו. ב-2012 השתתפה בסרט "עלייתו של האביר האפל" בתפקיד סלינה קייל (אשת החתול), וכן גילמה את פנטין בסרט הדרמה מוזיקלי, "עלובי החיים". על תפקידה זה זכתה בפרס אוסקר לשחקנית המשנה הטובה ביותר, פרס גלובוס הזהב ובפרס גילדת שחקני המסך בקטגוריית שחקנית המשנה הטובה ביותר בסרט קולנוע. בשנת 2015 שיחקה לצד רוברט דה נירו בסרט הקומדיה "המתמחה", הסרט זכה להצלחה רבה. בשנה זו קיבלה כוכב בשדרת הכוכבים של הוליווד. בשנת 2016 חזרה לשחק את המלכה הלבנה, בסרט ההמשך "אליס מבעד למראה" ובמותחן "קולוסאל". בשנת 2018, אחרי שנתיים היעדרות מהמסכים בעקבות לידת בנה הבכור, שיחקה בסרט "אושן 8" בשנת 2019 שיחקה בסרטים "נוכלות עם סגנון" ו"מים שקטים", אשר לא התקבלו יפה בקרב מבקרי הקולנוע. באוקטובר 2024, פורסם כי האת'וויי תשוב לגלם את דמותה של מיה תרמופוליס בסרט "יומני הנסיכה 3". האת'וויי אישרה את חזרתה לסרט באמצעות פוסט באינסטגרם. האת'וויי צפויה לשחק גם בסרט המשך נוסף לסרט "השטן לובשת פראדה". בנובמבר 2011 התארסה האת'וויי עם בן זוגה זה שלוש שנים, השחקן האמריקאי-יהודי אדם שולמן. ב-29 בספטמבר 2012 הם התחתנו בטקס משולב של נצרות ויהדות. ב-24 במרץ 2016 ילדה את בנם הבכור. בנובמבר 2019 ילדה את בנם השני. אן האת'וויי, ברשת החברתית פייסבוק אן האת'וויי, ברשת החברתית אינסטגרם אן האת'וויי, במסד הנתונים הקולנועיים IMDb (באנגלית) אן האת'וויי, באתר "אידיבי", מאגר הידע העברי לקולנוע ישראלי ועולמי אן האת'וויי, באתר AllMovie (באנגלית) אן האת'וויי, באתר Rotten Tomatoes (באנגלית) אן האת'וויי, באתר Box Office Mojo (באנגלית) אן האת'וויי, באתר Metacritic (באנגלית) אן האת'וויי, במסד הנתונים הקולנועיים KinoPoisk (ברוסית) אן האת'וויי, באתר אפל מיוזיק (באנגלית) אן האת'וויי, באתר ספוטיפיי אן האת'וויי, באתר סאונדקלאוד (באנגלית) אן האת'וויי, באתר Last.fm (באנגלית) אן האת'וויי, באתר AllMusic (באנגלית) אן האת'וויי, באתר MusicBrainz (באנגלית) אן האת'וויי, באתר Yandex.Music (ברוסית) אן האת'וויי, באתר Discogs (באנגלית) אן האת'וויי, באתר Songkick (באנגלית) אן האת'וויי, באתר Genius אן האת'וויי, באתר בילבורד (באנגלית) אן האת'וויי, באתר טיידל (באנגלית) אן האת'וויי, באתר אמזון מיוזיק אן האת'וויי, באתר "סרטים" ריאיון אוהב לכבוד הסרט יום האהבה עם אן האת'ווי, באתר YouTube‏, 4 בפברואר 2010 נטע אלכסנדר, עכבר העיר אונליין, הטופו של הקולנוע: למה כולם אוהבים את אן האת'וויי?, באתר הארץ, 14 בינואר 2011 אמיר קמינר, אן האתאוויי: "זו התקופה הכי נהדרת בחיי", באתר Xnet‏, 16 בספטמבר 2013 מאיר קשת, אן האת'וויי: "צופה בסרטים שלי כדי ללמוד איך להשתפר", באתר ynet, 21 ביוני 2017 קתרין שאטק, הניו יורק טיימס, אן האתוויי, כנה כדרכה: "התבוננתי 20 שנה בעולם הסלבס המגוחך", באתר הארץ, 23 בינואר 2019 אן האת'וויי, באתר אנציקלופדיה בריטניקה (באנגלית) קאטוומן: אן הת'אווי בחליפת עור שחורה, באתר nrg‏, 7 באוגוסט 2011 Dessi Gomez, Anne Hathaway Returns For ‘Princess Diaries 3’: “Miracles Happen”, Deadline, ‏2024-10-04 (באנגלית אמריקאית) ynet, אן האת'ווי התחתנה, באתר ynet, 30 בספטמבר 2012 ענבל חייט, ‏איטס אה בוי! אן האת'ווי ילדה בן בכור, באתר ‏מאקו‏, 8 באפריל 2016 Anne Hathaway reveals surprising name she chose for new baby, HELLO!, ‏29 בינואר 2020 (באנגלית) 2024 Indie Spirit Awards: See the Complete List of Winners, Peoplemag (באנגלית)